OpenLLM-France/wikimedia huggingface dataset:
# William Elford Leach

William Elford Leach (2 de febrer de 1790 – 25 d'agost de 1836) va ser un zoòleg i biòleg marí anglès, membre de la Royal Society.
Leach nasqué a Hoe Gate, Plymouth. Amb dotze anys estudià anatomia i química a Exeter. Amb disset anys començà a estudiar medicina al St Bartholomew's Hospital de Londres, i després a la Universitat d'Edinburgh i a la Universitat de St Andrews.
El 1813, Leach va treballar com ajudant a la biblioteca de zoologia del Museu Britànic. Es va especialitzar en els crustacis i els mol·luscs El 1815, Leach publicà la seva primera obra sobre entomologia El seu llibre Synopsis of the Mollusca of Great Britain elvadedicar a Marie Jules César Savigny, Georges Cuvier i Giuseppe Saverio Poli i pòstumament va ser acabat per John Edward Gray.
La nomenclatura utilitzada per Leachresulta una mica excèntrica – va donar nom a 27 espècies en honor del seu amic John Cranch, qui havia recollit espècimens a Àfrica i morí al vaixell Congo (1816). També va donar nom a nou gèneres en honor de Caroline (una dama desconeguda) o anagrames d'aquest nom.
L'any 1821, patí una crisi nerviosa per l'excés de feina i va renunciar al seu lloc de treball al museu el març de 1822. Viatjà pel sud d'Europa i morí de còlera al Palazzo San Sebastiano, prop de Tortona, al nord de Gènova.
El kookaburra d'ales blaves ('Blue-winged Kookaburra), Dacelo leachii, té aquest epítet específic en honor de Leach.

## Bibliografia

Leach va escriure diversos treballs durant la seva feina al British Museum incloeun:
* The Zoological Miscellany (1814–1817)
* Monograph on the British Crabs, Lobsters, Prawns and other Crustacea with pedunculated eyes (1815–1817)
* Systematic catalogue of the Specimens of the Indigenous Mammalia and Birds that are preserved at the British Museum (1816)
* Synopsis of the Mollusca of Great Britain (circulated 1820, but not published until 1852)

## Referències

* 1 2 3 4 David M. Damkaer. «Adding pages». A: The Copepodologist's Cabinet: A Biographical and Bibliographical History, Volume 1. Societat Filosòfica Americana, 2002, p. 131–155. ISBN 978-0-87169-240-5.
* 1 2 3 Aquest article incorpora text d'una publicació que es troba actualment al domini públic: Thomas Seccombe. «Leach, William Elford». A: Sidney Lee. Dictionary of National Biography. 32. Londres: Smith, Elder & Co, 1892.
* 1 2 Barbara Mearns & Richard Mearns. Biographies for Birdwatchers. Academic Press, 1988. ISBN 0-12-487422-3.

## Enllaços externs

* BHL The zoological miscellany : being descriptions of new, or interesting animals. Three volumes. 1814–1817
* BHL Malacostraca podophthalmata Britanniae. 1815
* BHL Molluscorum Britanniæ synopsis. 1852, Edited by John Edward Gray
* BHL Leach's Systematic catalogue of the specimens of the indigenous mammalia and birds in the British Museum. 1882, Edited by Osbert Salvin
# Vídne (Crimea)

* Per a altres significats, vegeu «Vídnoie».
Vídne (en (ucraïnès): Видне) és un poble (un possiólok) de la República Autònoma de Crimea a Ucraïna, que el 2014 tenia 740 habitants. Pertany al districte de Krasnogvardiiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Wayne McCarny

Wayne McCarny (30 de juny de 1966) va ser un ciclista australià. Es va especialitzar en la pista on va guanyar una medalla de bronze als Jocs Olímpics de Seül.

## Palmarès

* 1986
** Medalla d'or als Jocs de la Commonwealth en 10 milles
** Medalla d'or als Jocs de la Commonwealth en Persecució per equips als
* 1988
** Medalla de bronze als Jocs Olímpics de Seül en Persecució per equips (amb Dean Woods, Stephen McGlede, Brett Dutton i Scott McGrory)

## Enllaços externs

* Fitxa a sitiodeciclismo.net
* Fitxa a cyclebase.nl
# Wilfred Jackson

Wilfred Jackson (Chicago, 24 de gener de 1906 - Newport Beach, 7 d'agost de 1988) va ser un animador, arranjador, compositor i director estatunidenc conegut pel seu treball a les sèries de dibuixos animats Mickey Mouse i Silly Symphonies i el segment Night on Bald Mountain/Ave Maria de Fantasia de Walt Disney Productions. També va ser fonamental en el desenvolupament del sistema amb el qual Disney va afegir música i so a Steamboat Willie, el primer dibuix animat de Mickey Mouse .
Diversos dels curts de Silly Symphony que va dirigir, inclòs The Old Mill (1937), van guanyar premis de l'Acadèmia durant la dècada de 1930. Començant amb La Blancaneus i els set nans el 1937, va dirigir seqüències de moltes de les principals animacions de Disney fins a La dama i el rodamón el 1955, incloses totes les seqüències animades de Song of the South (1946). Més tard es va traslladar a la televisió, produint i dirigint la sèrie Disneyland de Disney. Després de continus problemes de salut, es va jubilar el 1961. Jackson va morir als 82 anys el 1988.
Jackson va assistir a l'Otis Art Institute (ara anomenat Otis College of Art and Design) a la dècada de 1920.

## Filmografia

| Any | Títol | Crèdits |
| 1937 | La Blancaneus i els set nans | Director de seqüències |
| 1940 | Pinotxo | Director de seqüències |
| 1940 | Fantasia | Director - Segment "Una nit a la Muntanya Pelada/Ellens dritter Gesang" |
| 1941 | Dumbo | Director de seqüències |
| 1943 | Saludos Amigos (curt) | Director de seqüències |
| 1946 | A Feather in His Collar (curt) | Director |
| 1946 | Song of the South | Director de dibuixos animats |
| 1948 | Melody Time | Director de dibuixos animats - Segment Johnny Appleseed |
| 1950 | La Ventafocs | Director |
| 1951 | Alícia al país de les meravelles | Director |
| 1953 | Peter Pan | Director |
| 1955 | La dama i el rodamón | Director |
| 1955 | Dateline: Disneyland (documental especial de televisió) | Director |
| 1954-1959 | The Magical World of Disney (sèrie de televisió) | Ell mateix - 1 episodi / director - 9 episodis / director de segment - 2 episodis / director de seqüències - 1 episodi / director de dibuixos animats - 1 episodi |
| 1992 | The Music of Disney: A Legacy in Song (vídeo documental) | Intèrpret: "Turkey in the Straw" |
| 2002 | American Legends (vídeo) | Director - Segment Johnny Appleseed |

## Referències

* ↑ Shields, Meg. «How Animators Created the Elaborate "Ave Maria" Sequence for 'Fantasia'» (en anglès), 30-01-2021. [Consulta: 30 març 2022].
* ↑ Jim Smith, James Clive Matthews, Martin Landau, Rick Heinrichs. Tim Burton. Virgin Books, 2008, p. 133. ISBN 978-0-7535-0682-0.
* ↑ Lenburg, Jeff. Who's who in Animated Cartoons. Applause Books pg. 125, 2006. ISBN 978-1-5578-3671-7.
* ↑ Doherty, Jake «MACARTHUR PARK : Otis College at 75: Designs on the Future». Los Angeles Times, 10-10-1993 [Consulta: 28 març 2021].
# Xenuromys barbatus

Xenuromys barbatus és una espècie de mamífer rosegador de la família dels múrids. Viu a altituds d'entre 0 i 1.600 msnm a Indonèsia i Papua Nova Guinea. Els seus hàbitats naturals són les zones rocoses situades en boscos perennifolis de frondoses. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, barbatus, significa 'barbat' en llatí.

## Referències

* ↑ Aplin, K. Xenuromys barbatus. UICN 2016. Llista Vermella d'espècies amenaçades de la UICN, edició 2016, consultada el 17 gener 2018.
* ↑ Entrada «Xenuromys» d'Animalia (en anglès).
# Xenurobrycon heterodon

Xenurobrycon heterodon és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 1,7 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* ↑ Myers, G. S. & P. de Miranda Ribeiro 1945. A remarkable new genus of sexually dimorphic characid fishes from the Rio Paraguay Basin in Matto Grosso. Bol. Mus. Nac. Rio de J. Zool. (N. S.) Núm. 32: 1-7.
* ↑ Weitzman, S. H. & S. V. Fink 1985. Xenurobryconin phylogeny and putative pheromone pumps in glandulocaudine fishes (Teleostei: Characidae). Smithson. Contrib. Zool. Núm. 421: i-iii + 1-121.
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Barriga, R. 1991. Peces de agua dulce del Ecuador. Revista de Información técnico-científica, Quito, l'Equador, Politécnica, XVI(3):7-88.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Ortega, H. i R.P. Vari 1986. Annotated checklist of the freshwater fishes of Peru. Smithson. Contrib. Zool. (437):1-25.
* Weitzman, S.H. 2003. Glandulocaudinae (Characins, tetras). p. 222-230. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Yukihiro Doi

Yukihiro Doi (en japonès: 土井 雪広, Osaka, 18 de setembre de 1983) és un ciclista japonès, professional des del 2004 i actualment a l'equip Matrix Powertag. En el seu palmarès destaca el Campionat nacional en ruta de 2012.

## Palmarès

* 2012
** Campió dels Japó en ruta

### Resultats a la Volta a Espanya

* 2011. 150è de la classificació general
* 2012. 139è de la classificació general

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# William Hyde Wollaston

William Hyde Wollaston (Norfolk, 6 d'agost de 1766 - Londres, 22 de desembre de 1828) va ser un físic i químic britànic que va perfeccionar la pila inventada per l'italià Alessandro Volta.
Va obtenir el doctorat en la medicina de la Universitat de Cambridge. Durant els seus estudis allí, es va interessar en química, cristal·lografia, metal·lúrgia i física. El mineral wollastonita duu el seu nom. En 1800 va deixar la medicina i es va concentrar en aquests interessos en lloc d'entrenar-se en la seva professió.
Wollaston es va fer ric desenvolupant un mètode físic-químic per a processar platí i en el procés de provar el dispositiu, va descobrir el pal·ladi en 1803 i rodi en 1804.
Durant els últims anys de la seva vida va dur a terme experiments elèctrics que prepararien el terreny al disseny del motor elèctric. No obstant això, la controvèrsia va fer erupció quan Michael Faraday, que era indubtablement el primer a construir un motor elèctric, va rebutjar concedir el crèdit a Wollaston del seu treball anterior.
Wollaston també és cèlebre per les seves observacions de línies fosques en l'espectre solar que finalment va conduir al descobriment dels elements en el Sol i el seu treball sobre dispositius òptics.
En 1793 va ser triat en la Royal Society i va servir com el Secretari de la Societat a partir de 1804 i fins a 1816.

## Vegeu també

* Prisma de Wollaston

## Referències

* ↑ Asimov, Isaac. «Wollaston, William Hyde». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 205. ISBN 8429270043.
# Xatrac de Trudeau

El xatrac de Trudeau (Sterna trudeaui) és una espècie d'ocell de la família dels làrids (Laridae) que habita aiguamolls i llacunes de Xile, Uruguai i nord-est de l'Argentina.
# Xatrac de la Xina

El Xatrac de la Xina (Thalasseus bernsteini) és un ocell marí de la família dels làrids (Laridae). Sobreviu en petit nombre a la costa de la província de Fujian, a la Xina, passant l'hivern a les Filipines.

## Referències

* ↑ «Chinese Crested Tern (Thalasseus bernsteini) - BirdLife species factsheet». [Consulta: 12 setembre 2021].
# Withania

Withania és un gènere de plantes solanàcies. conté 23 espècies i són plantes natives de parts d'Àfrica del Nord, l'Orient Mitjà, la regió mediterrània i les Illes Canàries.
dues de les espècies, W. somnifera (Ashwagandha) i W. coagulans (Ashutosh booti), són econòmicament significatives i es cultiven per a ús medicinal.

## Etimologia

Withania rep el nom en honor de Henry Witham, un geòleg del segle xix.

## Algunes espècies

* Withania adunensis Vierh.
* Withania coagulans (Dunal) – Ashutosh booti, Indian rennet, panirband, vegetable rennet
* Withania frutescens – bufera arbustiva
* Withania riebeckii Schweinf.
* Withania somnifera (L.) Dunal – bufera somnífera, bolletes del Bon Jesús, bufeta que adorm, capseta, morella

## Referències,

* 1 2 3 Mirjalili MH, Moyano E, Bonfill M, Cusido RM, Palazón J. «Steroidal lactones from Withania somnifera, an ancient plant for novel medicine». Molecules., Vol. 14, num. 7, 2009. DOI: 10.3390/molecules14072373. PMID: 19633611.
* ↑ «Withania coagulans (Stocks) Dunal». Flora of Pakistan. eFlora.org.
* ↑ «Withania coagulans (Stocks) Dunal». Germplasm Resources Information Network. United States Department of Agriculture. Arxivat de l'original el 2014-05-15. [Consulta: 4 febrer 2013].
# Within the Law (pel·lícula de 1923)

Within the Law és una pel·lícula muda dirigida per Frank Lloyd i protagonitzada per Norma Talmadge. Basada en l'obra homònima de Bayard Veiller (1912), adaptada per Frances Marion, es va estrenar el 29 d'abril de 1923. Aquesta és la segona versió de l'obra que ja va ser portada al cinema per la Vitagraph el 1917 amb Alice Joyce en el paper principal.

## Argument

Mary Turner és injustament condemnada per robar a la botiga on treballa de dependenta i per això decideix venjar-se del seu patró, Edward Gilder, que és la persona que l'ha denunciada. En finalitzar la seva condemna no troba feina i s'acaba associant amb Aggie Lynch, una noia que fa xantatge a homes rics amenaçant-los de denunciar-los per incompliment de promesa de matrimoni. Finalment, Edward Gilder, Dick, el fill del seu enemic, és víctima de la conxorxa de Mary tot i que ella acaba enamorant-se. Dick és a punt de ser acusat d'un assassinat comès per Joe Garson però en aquell moment, Helen Morris confessa el robatori pel qual Mary va ser empresonada i finalment Mary admet el seu amor per Dick.

## Repartiment

* Norma Talmadge (Mary Turner)
* Lew Cody (Joe Garson)
* Jack Mulhall (Richard Gilder)
* Eileen Percy (Aggie Lynch)
* Joseph Kilgour (Edward Gilder)
* Arthur Stuart Hull (George Demarest)
* Helen Ferguson (Helen Morris)
* Lincoln Plummer (sargent Cassidy)
* Tom Ricketts (General Hastings)
* Ward Crane (English Eddie)
* Catherine Murphy (secretari de Gilder)
* DeWitt Jennings (Inspector Burke)
* Lionel Belmore (Irwin, l'advocat)
* Eddie Boland (Darcy)

## Referències

* 1 2 «Within the Law». Variety, 03-05-1923, pàg. 23.
* ↑ «Norma Talmadge in “Within the Law”». The Film Daily XXIV, 13, 13-04-1923, pàg. 3.
* ↑ Beauchamp, Cari. Without Lying Down: Frances Marion and the Powerful Women of Early Hollywood (en anglès). University of California Press, 1998-04-23, p. 447. ISBN 978-0-520-92138-2.
* ↑ «Strand's future schedule». The Film Daily XXIV, 5, 05-04-1923, pàg. 2.

## Enllaços externs

* Within the Law al catàleg de l'American Film Institute
* Pel·lícula completa a YouTube
# Xavier d'Areny-Plandolit i Gassó

Xavier d'Areny-Plandolit i Gassó fou un il·lusionista català. Odontòleg de professió, es va iniciar en la màgia per influència del seu pare, aficionat, inventor de trucs i autor del llibre Las Maravillas de la Magia Moderna. Va obrir les portes a la professionalització dels mags i, com veurem, va fundar la primera associació d'il·lusionistes de l'estat espanyol (ACAI).

## Referències

* ↑ «Artistes i companyies d'il·lusionisme». Generalitat de Catalunya, 2012. [Consulta: juliol 2013].
# Xahrbaraz

Xarvaraz, el nom real del qual era Farrokhan, († 9 de juny del 630) va ser general i 25è monarca sassànida.

## General

Durant el regnat de Cosroes II (590-628) va comandar l'exèrcit persa com a general, i va obtenir el títol de Xarvaraz (literalment Ós de l'Imperi), que va obtenir com a sobrenom. Aquest fet demostra la seva destresa en el camp de batalla, atès que s'associava l'os amb la victòria.
Durant les seves campanyes va conquistar les ciutats de Damasc (al 613) i Jerusalem (al 614), llavors romanes d'Orient, i va obtenir a més la Vera Creu. No obstant això, durant la guerra entre Heracli (610-641) i els perses en la dècada del 620, va néixer i va créixer una mútua suspicàcia entre el general i Cosroes II. Els espies romans d'Orient van mostrar a Xarvaraz diverses cartes que demostraven que Cosroes II planejava assassinar-lo. Xarvaraz va abandonar l'exèrcit durant la guerra, i sense les seves estratègies es va accelerar la derrota persa, amb la qual cosa la victòria va caure del costat de l'Imperi Romà d'Orient.

## Rei sassànida

Després de la derrota persa, Xarvaraz va participar activament de les conspiracions entorn del tron. Cosroes II era partidari de no rendir-se a Heracli, i per això va ser mort. El 27 d'abril del 630 Xarvaraz va matar el nou rei, un nen que amb prou feines portava divuit mesos en el tron, anomenat Ardaixir III (628-630), i es va convertir en el vint-i-cinquè rei sassànida. Va signar la pau, segons la qual es tornaven als romans d'Orient totes les terres conquistades en la guerra, a més de la Vera Creu.
L'abril del 630 va ser capturat per la coalició de khàzars i köktürks (en turc, Celestes) que van conquistar Armènia. Poc després, el 9 de juny, va ser assassinat.

## Referències

* ↑ Kaegi, Walter Emil. Byzantium and the early Islamic conquests (en anglès). Cambridge University Press, 1995, p. 66. ISBN 0-521-48455-3.
# Ángel Domingo López Ruano

Ángel Domingo López Ruano (Las Palmas de Gran Canaria, 10 de març de 1981), és un exfutbolista espanyol que jugava com a lateral dret. El seu darrer equip va ser la UD Las Palmas. Va ser internacional amb la selecció espanyola.

## Trajectòria esportiva

Aquest jugador canari es formà en les files de la UD Las Palmas a la tercera divisió. El pujaren al primer equip en primera divisió en la temporada 2000-2001. A la següent temporada fou traspassat al RC Celta de Vigo, al qual estigué 5 temporades i gràcies a la 3a bona temporada del club i del jugador va arribar a debutar amb la selecció espanyola en l'estadi Ramón de Carranza de Cadis contra la selecció romanesa amb resultat negatiu per als espanyols (0-1).
La temporada 07-08 quan el jugador i l'equip ja estaven concentrats per a començar la temporada, el Vila-real CF decidí fitxar el canari a falta d'un parell de dies que es tanqués el mercat de fitxatges.
Al final de la temporada 2011/12 es va desvincular del Vila-real, que va baixar a Segona Divisió. Després d'estar-se unes quantes setmanes sense equip, el 30 d'agost va fitxar pel Real Betis Balompié, amb qui va jugar una temporada. L'any següent va tornar al seu club original, la UD Las Palmas.

## Referències

* ↑ Stosic: "Ángel lo tiene hecho con el Betis a falta de la firma"
* ↑ «Ángel, nuevo jugador amarillo para las dos próximas temporadas». Arxivat de l'original el 2013-07-19. [Consulta: 22 setembre 2013].

## Enllaços externs

* Pàgina Web d'Ángel López Arxivat 2016-10-03 a Wayback Machine.
* Fitxa a ESPN
# Ángel Oliva Beltrán

Ángel Oliva Beltrán (Saragossa, 8 d'agost de 1961) és un exfutbolista i entrenador aragonès. Com a futbolista ocupava la posició de defensa.

## Trajectòria

Debuta a primera divisió a la temporada 87/88, en la qual fitxa pel Cadis CF provinent de la UE Lleida. Durant la segona meitat dels 80 i principis dels 90 seria peça clau de l'equip andalús. Hi sumaria 194 partits i set gols a la màxima categoria amb el Cádiz, entre 1987 i 1992, quan descendeixen a Segona. A la categoria d'argent també és titular la 92/93, en la qual encadenen un nou descens a Segona B.
Després de penjar les botes, romandria vinculat al món del futbol com a entrenador del Cádiz B a la campanya 97/98, experiència que repeteix la temporada 01/02. Un any abans, havia estat segon tècnic del primer equip gadità. Després d'haver dirigit a altres equips andalusos, com l'Arcos i el Ronda, a l'estiu del 2009 retorna a la banqueta del filial del Cádiz.

## Enllaços externs

* Fitxa del jugador a bdfutbol.com
# Ángel Oliveros Jiménez

Ángel Oliveros Jiménez (Alcalá de Guadaíra, 27 d'octubre de 1941 - 1 d'abril de 2017) fou un futbolista espanyol de les dècades de 1960 i 1970.

## Trajectòria

Jugava d'extrem dret. Fou jugador del Sevilla FC entre 1961 i 1967. Aquest any fitxà pel FC Barcelona, on jugà fins al començament de la temporada 1968-69, que marxà al Saragossa. Amb el Barça disputà més de 40 partits i fou campió de Copa (1968). Després de quatre temporades al Reial Saragossa marxà al Granada CF on jugà durant dues temporades, fins al 1974.

## Palmarès

* Copa espanyola:
** 1968

## Referències

* 1 2 3 4 «Ángel Oliveros Jiménez». Gran Enciclopèdia Catalana, 28-02-2014. [Consulta: 7 setembre 2016].
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol